Om die laaste 200 m aan te durf het jy ’n voertuig met ’n redelike grondvryhoogte nodig, anders kan Henkie jou met die bakkie by ’n veilige parkeerplek gaan haal.
“Drie maal per dag word propperse kos in ’n toegeruste kombuistent deur Karoolskraal se sjef, Bjorn Losper, voorberei en in die eettent by ’n regte tafel in regte breekware voorgesit.”
’n Minimum van drie mense en ’n maksimum van ses word toegelaat sodat elkeen persoonlike aandag kan geniet. Die kampe word twee maal per maand aangebied, en die datums is op die webblad beskikbaar.
Hoe kom jy daar? Omdat Karoolskraal op private grond geleë is, is dit nie toeganklik vir almal nie. “Wanneer jy plek bespreek, sal ons vir jou presies beduie hoe om hier te kom,” sê Henkie.